एक बच्चा जब 9 साल का था तो उसने अपने आसपास के दूसरे बच्चों को पढ़ाने का काम शुरू कर दिया और जब वो 14 साल का हुआ तो वो बच्चों को पढ़ाते पढ़ाते स्कूल का हेडमास्टर बन गया। आज बाबर अली 22 साल के हो चुके हैं और वो पश्चिम बंगाल के मुशिर्दाबाद जिले में “आनंद शिक्षा निकेतन” नाम से स्कूल में करीब 400 बच्चों का भविष्य संवार रहे हैं। कभी खुले आसमान के नीचे स्कूल चलाने वाले बाबर अली का ये स्कूल आज एक इमारत में चल रहा है।